Keski-Uudenmaan hyvinvointialue

Keski-Uudenmaan hyvinvointialue (ruots. Mellersta Nylands välfärdsområde) on Uudenmaan maakunnan keskiosat kattava hyvinvointialue. Hyvinvointialue perustetaan osana maakunta- ja soteuudistusta ja sen Uudenmaan maakuntaa koskevaa erillisratkaisua.

Kunnat 
Keski-Uudenmaan hyvinvointialueeseen kuuluu kuusi kuntaa, joista kaksi on kaupunkeja:

  Hyvinkään kaupunki (Hyvinge)
  Järvenpään kaupunki (Träskända)
  Mäntsälän kunta
  Nurmijärven kunta
  Pornaisten kunta (Borgnäs)
  Tuusulan kunta (Tusby)

Vuoden 2022 huhtikuussa hyvinvointialueella asui 202 597 asukasta.

Palvelut 
Lakisääteinen sosiaali- ja terveydenhuollon sekä pelastustoimen järjestämisvastuu siirtyy kunnilta hyvinvointialueelle 1. tammikuuta 2023 alkaen. Alueen kunnat perustivat aiemmin Keski-Uudenmaan sote-kuntayhtymän, joten sosiaali- ja terveydenhuollon järjestämisvastuu ja työntekijät siirtyvät hyvinvointialueelle kuntayhtymästä, ja kuntayhtymä lakkautettaneen tarpeettomana.

Sairaanhoito 
Alueeltaan Keski-Uudenmaan hyvinvointialue kattaa Helsingin ja Uudenmaan sairaanhoitopiiriin kuuluvan Hyvinkään sairaanhoitoalueen sekä Porvoon sairaanhoitoalueeseen kuuluvan Pornaisen. Alueella sijaitsevia sairaaloita ovat:
 Hyvinkään sairaala
 Kellokosken sairaala

Pelastustoiminta 
Pelastustoiminnan osalta Keski-Uudenmaan hyvinvointialue kuuluu Keski-Uudenmaan pelastuslaitoksen toimialueeseen yhdessä Vantaan ja Keravan hyvinvointialueen kanssa. Voimaanpanolain mukaisesti hyvinvointialueiden tulee sopia 31. toukokuuta 2022 mennessä pelastustoimen henkilöstön, kaluston ja sopimusten siirtojen jakamisesta hyvinvointialueiden kesken.

Aluevaltuusto 
Ensimmäiset aluevaalit järjestettiin 23. tammikuuta 2022, ja aluevaltuustot aloittivat toimintansa maaliskuussa 2022. Vuoden 2021 elokuun väestötietojen perusteella Keski-Uudenmaan aluevaltuustoon valittiin 69 valtuutettua.

Kokoomus 
 Kalle Ikkelä
 Helinä Perttu
 Kimmo Behm
 Sari Silventoinen
 Mia Rundgren
 Pihla Keto-Huovinen
 Virpi Räty
 Sanna Kervinen
 Arto Hägg
 Inka Urtiainen
 Annika Kokko
 Pentti Puhakka
 Jaakko Rainio
 Pirjo Vainio
 Willem van Schevikhoven
 Adeliina Cieslak
 Riina Mattila
 Mari Simelius-Hulmi

SDP 
 Eemeli Peltonen
 Irma Pahlman
 Pinja Perholehto
 Tuija Linna-Pirinen
 Sirkka Rousu
 Aila Koivunen
 Ulla-Mari Karhu
 Antti Rinne
 Pirjo Komulainen
 Pirja Vitikka-Koponen
 Tarja Vierikko
 Heta Ravolainen-Rinne
 Harri Lepolahti
 Tuula Latosuo
 Lassi Markkanen
 Annina Nuutinen

Perussuomalaiset 
 Jorma Piisinen
 Maiju Tapiolinna
 Onni Rostila
 Ari Koponen
 Satu Lampi
 Arto Luukkanen
 Arto Järvinen
 Mari Valve
 Henri Perälahti
 Tom Boman

Keskusta 
 Matti Vanhanen
 Tarja Edry
 Reijo Tilvis
 Taneli Kalliokoski
 Jaakko Haapamäki
 Matti Korkiakoski
 Johanna Tukiainen
 Marja-Leena Laine
 Anna-Liisa Lyytinen
 Tapio Havula

Vihreät 
 Leni Pispala
 Tiia Lintula
 Sara Peltola
 Annika Lappalainen

Vasemmistoliitto 
 Olli Savela
 Johanna Jokinen
 Johanna Linna
 Mimmi Launiala

Keski-Uudenmaan Sitoutumattomat 
 Tuija Reinikainen
 Jussi Salonen
 Margita Winqvist

Kristillisdemokraatit 
 Reija Taupila
 Mila Lehtonen

Liike Nyt 
 Kenneth Morelius

VKK 
 Seppo Hakulinen

Lähteet 

Uudenmaan hallinto
Suomen hyvinvointialueet